انتهت الامتحانات وانتهت السنة الدراسية بسلام وسطعات شمس فصل الصيف بدفئها ةخيوطها الدهبية بعد طول انتضار وبعد عدة شهور ثلجية, فاول أيام فصل الصيف بدات اشراق وعلي بتجهيزات السفر الى ارض الوطن بكل فرح وسعادة وحماس وشوق كبير للقاء الاحبة و الأقارب اللي بدورهم كيتسناو وصولهم بفارغ الصبر . اول الأشياء بداو بيها هي جمع جميع الأغراضهم فالدار و خرجها علي وصلها للدار الجديدة اللي غيمشيو ليها مباشرة بعد العودة من السفر .. بقا ليهم فقط أغراض السفر اللي جمعات اشراق وحطاتهم فالبهو هما والشنط الفارغة .. ككل عشية كتهز بنتها فالحمال ديالها على صدرها بلبسيو جميلة وباندة على راسها ملونة مرة فراشة مرة وردة وسبيبيط فرجليها وتلبس هي السورفيت ديالها وتلوي عليها شالها وتخرج مع علي واستريلا لشراء بعض الهدايا للعائلة وطبعا الملابس والاغراض اللي غيحتاجوها طيلة فصل الصيف , بسعادة كبيرة عنقات اشراق علي من اللور وسط المحل التجاري كضحك وبنتها فالكروسة ديالها حداهم وقالت بلحن